Florida

Florida nya sebengkah negeri ba kandang menua Tenggara enggau Atlantik Selatan di Amerika Serikat. Negeri tu bebatas enggau Teluk Mexico tunga barat, Alabama tunga barat laut, Georgia tunga utara, Tasik Atlantik tunga timur, Selat Florida tunga selatan, sereta Bahamas tunga tenggara. Urung dua per tiga negeri Florida bepalan ba semenanjung entara Teluk Mexico enggau Tasik Atlantik. Negeri tu ngundan garis pantai pemadu panjai ba tanah besai Amerika Serikat, urung 1,350 batu (2,170 km), enda nyengkaum pulau-pulau ngelingi negeri nya. Negeri tu semina negeri ti bebatas enggau Teluk Mexico enggau Tasik Atlantik. Enggau penyampau tubuh sepemayuh 23 juta, tu negeri ketiga pemadu mayuh mensia di Amerika Serikat sereta bepenuduk ketujuh ari sukut penias mensia naka taun 2020. Florida sepemesai 65,758 batu persegi (170,310 km2), ba penuduk ke-22 pemadu besai entara negeri-negeri ke bukai. Kandang metropolitan Miami, ti ngundan Miami, Fort Lauderdale, enggau West Palm Beach, nya kandang metropolitan pemadu besai ba negeri tu, enggau penyampau tubuh sepemayuh 6.138 juta; nengeri ke pemadu mayuh mensia iya nya Jacksonville. Palan genturung pendiau ke bukai ba Florida nyengkaum Teluk Tampa, Orlando, Cape Coral, sereta indu nengeri iya nya Tallahassee. Nota Kereban sanding